CELEX: 62016TN0467
Language: ro
Date: 2016-08-19 00:00:00
Title: Cauza T-467/16: Acțiune introdusă la 19 august 2016 – Flir Systems Trading Belgium/Comisia

17.10.2016   
            
            
               RO
            
            
               Jurnalul Oficial al Uniunii Europene
            
            
               C 383/19
            
         Acțiune introdusă la 19 august 2016 – Flir Systems Trading Belgium/Comisia
   (Cauza T-467/16)
   (2016/C 383/27)
   Limba de procedură: engleza
   
      Părțile
   
   
      Reclamantă: Flir Systems Trading Belgium (Meer, Belgia) (reprezentanți: N. Reypens, C. Docclo și T. Verstraeten, avocați)
   
      Pârâtă: Comisia Europeană
   
      Concluziile
   
   Reclamanta solicită Tribunalului:
   
               —
            
            
               conexarea prezentei cauze și a cauzei T-131/16 în considerarea legăturii dintre acestea, pentru buna desfășurare a fazei orale a procedurii și în scopul pronunțării hotărârii;
            
         
               —
            
            
               admiterea motivelor de anulare invocate în prezenta cerere;
            
         
               —
            
            
               anularea articolelor 1 și 2 din decizia atacată (1);
            
         
               —
            
            
               cu titlu subsidiar, anularea articolului 2 din decizia atacată în măsura în care nu stabilește măsuri tranzitorii;
            
         
               —
            
            
               obligarea Comisiei la plata cheltuielilor de judecată.
            
         
      Motivele și principalele argumente
   
   În susținerea acțiunii, reclamanta invocă șapte motive.
   
               1.
            
            
               Primul motiv, întemeiat pe o eroare vădită de apreciere în identificarea actelor juridice prin care a fost acordat pretinsul ajutor de stat și pe o eroare de drept în interpretarea articolului 1 litera (d) din Regulamentul nr. 2015/1589 (2).
            
         
               2.
            
            
               Al doilea motiv, întemeiat pe eroare de fapt în descrierea sistemului de referință, pe o eroare vădită de apreciere analiza acestuia și pe o eroare de drept în aplicarea articolului 107 alineatul (1) TFUE și a articolului 1 litera (a) din Regulamentul nr. 2015/1589.
            
         
               3.
            
            
               Al treilea motiv, întemeiat pe o eroare de apreciere în ceea ce privește avantajul economic și pe o eroare de drept în aplicarea articolului 107 alineatul (1) TFUE și a articolului 1 litera (a) din Regulamentul nr. 2015/1589.
            
         
               4.
            
            
               Al patrulea motiv, întemeiat pe o eroare în aprecierea selectivității necesare pentru a califica schema în litigiu ca ajutor de stat în sensul articolului 107 alineatul (1) TFUE și al articolului 1 litera (a) din Regulamentul nr. 2015/1589 și pe o eroare de apreciere în analiza mecanismelor schemei în litigiu.
            
         
               5.
            
            
               Al cincilea motiv, întemeiat pe o eroare de apreciere în analiza justificării condițiilor de aplicare a schemei în litigiu.
            
         
               6.
            
            
               Al șaselea motiv, întemeiat pe o eroare de apreciere în evaluarea pretinsului avantaj rezultat din schema în litigiu și pe o lipsă de precizie în examinarea schemei în litigiu.
            
         
               7.
            
            
               Al șaptelea motiv, întemeiat pe nerespectarea încrederii legitime a contribuabililor și a securității juridice.
            
         
      (1)  Decizia Comisiei din 11 ianuarie 2016 privind schema de ajutoare de stat privind scutirea aplicabilă profitului excedentar pusă în aplicare de Belgia [schema de ajutoare de stat SA.37667 (2015/C) (ex 2015/NN)].
   
      (2)  Regulamentul (EU) nr. 2015/1589 al Consiliului din 13 iulie 2015 de stabilire a normelor de aplicare a articolului 108 din Tratatul privind funcționarea Uniunii Europene (JO 2015, L 248, p. 9).